Medlemsmøte 14.02.22

Stad: Sanitetshuset

Møtte: 21 medlemmer

Opningsang: »No livnar det i lundar»

3 min. ved Raymond Leine som fortalde om heltemot frå Sovjetida, om kvinner som fekk medalje når dei hadde fødd 7 barn og fleire barn. Han viste medalje som han hadde i samlinga si.

Tema: Lysbilde ved Roar Skoglund

Roar viste 100 bilde frå 1964 og framover.

 Det var:

* frå Roar si reise frå den tida han arbeidde på båt, ute til sjøs som det heitte. Han var på båten i 3 år, der var 8 nasjonar om bord i båten
* fjellturar på Sunnmøre – Naturbilde – frå militærteneste på Øyamoen i Stjørdalen – bilde frå Herøy – frå båten Møringen som gjekk mellom Hareid og Sulesund- og historie om potetopptaking.

Mange fine og interessante bilde frå mange år tilbake. Mykje har endra seg på denne tida, kjekt å minnast.

Robert orienterte frå PETS-møte om råd og strategi for hjelp til Ukraina. Rotary er verdens største humanitære internasjonale organisasjon. Rotary internasjonalt har oppretta krisefond til hjelp til Ukraina. Styret for Rotary distrikt 2305 har bevilga til fondet USD 25000, der er vi med. Det er opp til den enkelte klubb å støtte i tillegg. Det er mange ulike organisasjonar som driv hjelpearbeid, også mindre seriøse hjelparar, vi må tenke oss godt om korleis vi ønsker å hjelpe. På styremøte vart det bestemt at vi avventer, men beste måten å hjelpe på for Herøy Rotary kan vere å hjelpe lokalt. Klubben støtta det.

Mariann orienterte om spørsmål frå Havlandet ved Hilde Gråberg Bakke om Rotary kan stille med dugnad til tursti i Kvalsvika. Turstien går frå hamna til fyret. Det vart ikkje bestemt noko, vi må tenke på det.

Lilly-Åse Skogen